രണ്ട് ഡോസ് വാക്സിന് എടുത്തവര്ക്ക് അന്തര് സംസ്ഥാന യാത്ര അനുവദിക്കണം ആര്ടിപിസിആര് നെഗറ്റീവ് സര്ട്ടിഫിക്കറ്റിന് വാശിപിടിക്കരുതെന്ന് കേന്ദ്രം ന്യൂഡല്ഹി: രണ്ട് ഡോസ് കോവിഡ് വാക്സിന് എടുത്തവര്ക്ക് മറ്റ് നിബന്ധനകളില്ലാതെ അന്തര് സംസ്ഥാന യാത്ര അനുവദിക്കണമെന്ന് കേന്ദ്ര ടൂറിസം മന്ത്രാലയം സംസ്ഥാനങ്ങളോട് നിര്ദേശിച്ചു. ഇത്തരക്കാര്ക്ക് നെഗറ്റീവ് ആര്ടിപിസിആര് പരിശോധനാ ഫലം വേണമെന്ന നിബന്ധന ഒഴിവാക്കണമെന്നും കേന്ദ്രസര്ക്കാര് നിര്ദേശം നല്കി. രണ്ട് ഡോസ് വാക്സിന് എടുത്തവര്ക്ക് അന്തര് സംസ്ഥാന യാത്ര അനുവദിക്കണമെന്ന് നേരത്തെ ലോക്സഭയില് കേന്ദ്ര ടൂറിസം മന്ത്രി കിഷന് റെഡ്ഡി വ്യക്തമാക്കിയിരുന്നു. ഇതിനുപിന്നാലെയാണ് രേഖാമൂലം കേന്ദ്ര ടൂറിസം മന്ത്രാലയം സംസ്ഥാനങ്ങളെ ഇക്കാര്യം അറിയിച്ചത്. അന്തര് സംസ്ഥാന യാത്രാ മാനദണ്ഡത്തില് സംസ്ഥാനങ്ങള് ഏകീകൃത പ്രോട്ടോക്കോള് പാലിക്കണമെന്നും കേന്ദ്രം നിര്ദേശിച്ചു. നിലവില് ഓരോ സംസ്ഥാനങ്ങള്ക്കും വ്യത്യസ്തമായ രീതികളാണുള്ളത്. സിക്കിമിലും മഹാരാഷ്ട്രയിലും മാത്രമാണ് രണ്ട് ഡോസ് വാക്സിന് സ്വീകരിച്ച സര്ട്ടിഫിക്കറ്റുള്ളവര്ക്ക് അന്തര് സംസ്ഥാന യാത്ര അനുവദിക്കുന്നത്. പശ്ചിമ ബംഗാള് ഉള്പ്പെടെയുള്ള സംസ്ഥാനങ്ങളില് മറ്റു സംസ്ഥാനങ്ങളില് നിന്ന് വരുന്നവര്ക്ക് നെഗറ്റീവ് ആര്ടിപിസിആര് ഫലം നിര്ബന്ധമാണ്. എന്നാല്, സംസ്ഥാനങ്ങളുടെ ഇത്തരം നിബന്ധനകള് ടൂറിസം വിനോദ സഞ്ചാര മേഖലയെ ബാധിക്കുന്നുവെന്ന ആരോപണം ഉയര്ന്നതോടെയാണ് കേന്ദ്രത്തിന്റെ ശക്തമായ നിര്ദേശം. അതേസമയം, ഇക്കാര്യത്തില് അന്തിമ തീരുമാനം സംസ്ഥാനങ്ങളുടേതായിരിക്കും.